SOFTWAREOPDATERINGSPROCES FOR CAT®-UDSTYR 
Som dine samarbejdspartnere bestræber Caterpillar og din Cat®-forhandler sig på at tilbyde dig fremragende teknologiløsninger og førsteklasses service. Afhængigt af produktets konfiguration og dine valgte serviceydelser giver vores fjerntjenester dig adgang til en række funktioner, herunder:
· Fjernopdateringer af software, som gør det muligt at opdatere softwaren i udvalgte Product Link™-telematiksystemer og Cat ECM'er (elektroniske styreenheder) samt anden software på udstyret ved at sende filerne direkte til produktet – trådløst og via en fjernforbindelse
· Fjerndiagnosticering
· Lokale serviceydelser (som gør det muligt at servicere udstyr inden for Wi-Fi-rækkevidde)
Dette dokument beskriver vores praksis for administration af disse fjernopdateringer af software. Fjernopdateringer af software skaber værdi for Caterpillars kunder ved at:
· Reducere behovet for transport for at få fysisk adgang til udstyret
· Reducere kundernes omkostninger til supportydelser fra deres Cat-forhandlere
· Øge oppetiden via hurtigere problemløsning
· Levere bedre og mere pålidelige data med henblik på mere effektiv forberedelse af support samt forbedring af software
og maskinernes ydeevne samt meget mere. 
Hvordan modtager jeg softwareopdateringer? 
Vi respekterer dine valg og administrerer vores fjerntjenester med henblik på at maksimere værdien af dit Cat-udstyr, optimere din supportrelation til Caterpillar og din Cat-forhandler samt overholde gældende love og bestemmelser. Som grundlæggende princip bestræber Caterpillar sig i god tro på at sende dig notifikationer om opdateringer, så snart det er praktisk muligt. Notifikationerne kan, alt efter hvad der er relevant for opdateringen, ske på forskellige måder, herunder via e-mail, din forhandler eller en mobil- eller webbaseret applikation. Vores mulighed for at sende dig notifikationer afhænger naturligvis af, at Caterpillar og din Cat-forhandler har modtaget dine aktuelle kontaktoplysninger. Caterpillar kan downloade software til udstyret, før der sendes notifikationer, for at forberede en opdatering, som efterfølgende skal frigives, installeres eller aktiveres. Kommunikationen om opdateringer afhænger typisk af den type flash-programmering, der udføres, som beskrevet nedenfor: 
Rutinemæssige mindre opdateringer: Ved rutinemæssige opdateringer med lav risiko af telematikenheder vil Caterpillar bestræbe sig i god tro på at give dig forhåndsbesked via en af de ovenfor beskrevne metoder og give dig mulighed for at fravælge download af opdateringen, hvis du af en eller anden årsag ikke ønsker at modtage den. Sådanne rutinemæssige opdateringer omfatter fejlrettelser og mindre opdateringer samt funktions- og ydelsesforbedringer.
Større opdateringer: Når en flash-opdatering har større konsekvenser end en mindre opdatering, installeres den først, når du eller din servicetekniker (som kan være en tekniker fra forhandleren) har aktiveret den ved hjælp af en godkendt mobil- eller webbaseret applikation eller på anden vis, som er beregnet til at sikre, at du giver samtykke til opdateringen, og til at bekræfte, at produktet er i en sikker tilstand, så opdateringen kan gennemføres. En større opdatering kan omfatte følgende: 
· Flash-programmering af ny software på en ECM (motor, transmission osv.)
· Fjernændring af en konfigurationsparameter i en ECM
· Aktivering af en funktion eller af softwareaktiveret udstyr
· Ændring af abonnementsniveauer, som medfører yderligere omkostninger for kunden eller i væsentlig grad ændrer, hvilke personoplysninger der indsamles
· Større opdateringer af telematiksoftwaren, som påvirker maskinen, f.eks. en ændring af telematikfirmwaren eller af et fjernkonfigurerbart element i et systemstyremodul, der kan ændre maskinens eller systemets ydeevne
Opdateringer, der forbedrer cyber- eller driftssikkerheden: Hvis en opdatering anses for nødvendig for at forbedre udstyrets eller et systems cybersikkerhed eller sikre drift, får du muligvis først besked, når opdateringen er fuldført.
Kommunikationsopdateringer: I overensstemmelse med almindelig branchepraksis kan Caterpillar og vores mobilnetværksudbydere fjernopdatere parametre, der ikke påvirker driften af udstyret eller på anden måde er omfattende nok til at høre under en af kategorierne ovenfor. Det kan f.eks. være netværkets roamingliste, dataegenskaber eller andre netværksoplysninger på SIM-kortet (Subscriber Identity Module) i dit Product Link™-telematiksystem. Dette kan ske uden notifikation eller med den notifikation, der er beskrevet i Product Link-dokumentationen. 
Caterpillars principper for data fra forbundne produkter og erklæring om datastyring
Mange af vores digitale teknologier og tjenester, herunder fjerntjenester, er afhængige af produktets forbindelse og de data samt den trådløse fjernadgang, som forbindelsen muliggør. Du kan finde flere oplysninger om vores praksis for indsamling og administration af data fra forbundne produkter i Caterpillars globale databeskyttelseserklæring, de databeskyttelsesmeddelelser, der gælder for dine abonnementer på digitale tilbud, og Caterpillars erklæring om datastyring. Gennemgå disse dokumenter for at få mere at vide om, hvilke oplysninger vi indsamler, hvordan vi indsamler og anvender dem, samt vores øvrige praksis, herunder hvordan den hænger sammen med fjerntjenesterne.
Hvordan får jeg mere at vide?
Kontakt os på CatConnectSupport@cat.com, eller tal med din Cat-forhandler for at få mere at vide om fjerntjenesterne, herunder deres fordele, hvordan de fungerer, og om der findes opdateringer til dit udstyr.  

